Document ID: /roh_data/filtered/Bilingualer_Corpus_interleaved-it-rm.jsonl.gz/1237

This is a text translated from Italian to Rumantsch Grischun.
Il Governo conferma: nessun mandato di prestazioni per la creazione di una scuola specializzata superiore in cure infermieristiche a Ilanz

Il Governo grigionese conferma la propria decisione di non assegnare alla Scuola specializzata grigionese di cure infermieristiche di Ilanz, SSGCI, un mandato di prestazioni per la creazione e la gestione di una scuola specializzata superiore in cure infermieristiche. Affinché i Grigioni diventino concorrenziali sul mercato formativo nazionale, deve essere creata una sola offerta a Coira, che copra il fabbisogno grigionese. La creazione di una formazione supplementare a Ilanz comporterebbe ogni anno costi supplementari pari a circa un milione di franchi. Questo è quanto spiega il Governo nella sua risposta a un'interpellanza parlamentare. Il Governo ha inoltre preso atto di una petizione e di una risoluzione concernente la Scuola specializzata grigionese di cure infermieristiche di Ilanz.

A titolo di novità la formazione in cure infermieristiche viene offerta presso le scuole specializzate superiori e le scuole universitarie professionali secondo le direttive della Confederazione. Affinché unendo le forze il Cantone dei Grigioni possa diventare concorrenziale sul mercato formativo nazionale, il Governo, sulla base di una valutazione generale, si era già espresso in precedenza a favore della creazione di una scuola specializzata superiore in cure infermieristiche (SSS in cure infermieristiche) a Coira.

Come annota nella sua risposta all'interpellanza Bundi, inoltrata nella sessione del Gran Consiglio di dicembre 2006, nel prendere questa decisione il Governo ha tra l'altro considerato i risultati dei colloqui con la Scuola specializzata grigionese di cure infermieristiche di Ilanz. Inoltre è risultato che la creazione di una SSS in cure infermieristiche supplementare non corrisponde a un bisogno comprovato sulla base del numero di studenti atteso e dei posti di pratica disponibili e secondo i calcoli attuali comporterebbe costi supplementari annui pari a circa un milione di franchi.

L'esame e la valutazione degli argomenti che sono stati addotti dopo la decisione non portano secondo il Governo a nuove conoscenze. Per motivi di politica formativa ed economici conferma perciò la propria decisione di non assegnare alla SSGCI un mandato di prestazioni per la creazione e la gestione di una scuola specializzata superiore in cure infermieristiche. L'attuale mandato di prestazioni alla Scuola specializzata grigionese di cure infermieristiche di Ilanz scade nel 2011. Anche la prevista introduzione di forfettarie federali nel settore della formazione professionale non muta nulla a questo fatto. Le forfettarie della Confederazione coprono infatti soltanto una piccola parte dei costi complessivi della formazione professionale nei Cantoni.

Preso atto della risoluzione e della petizione

Al contempo il Governo ha preso atto della risoluzione della Regiun Surselva concernente la Scuola specializzata grigionese di cure infermieristiche di Ilanz, nonché della petizione del comitato interpartitico Forza Surselva, firmata da oltre 11'300 persone, che pure si impegnano a favore del mantenimento della SSGCI.

Come spiega il Governo nella sua risposta alla Regiun Surselva, la risoluzione presentata mostra chiaramente che i delegati della Regione Surselva si esprimono con forza affinché in Surselva venga perlomeno rafforzato il centro di formazione di Ilanz. Dichiarano inoltre che la Regiun Surselva vuole anche impegnarsi nella sostanza, fino ad assumere la responsabilità per istituti di formazione a Ilanz. Il Governo accoglie con favore un maggiore impegno della corporazione regionale, tanto più che in altre regioni ciò è già in parte realtà. Ad esempio ormai da anni la Pro Engiadina Bassa, PEB, versa importanti sussidi all'Istituto d'alta montagna di Ftan.

Per quanto riguarda la richiesta contenuta nella risoluzione di "decisioni immediate" concernenti il modello di splitting presso la scuola professionale artigianale industriale di Ilanz, il Governo afferma di preferire a questo riguardo le vie decisionali ordinarie. Proprio l'esperimento scolastico con il modello di splitting e il riconoscimento di una scuola media di diploma presso la scuola di commercio Surselva mostrano chiaramente che negli scorsi anni il Governo si è impegnato a fondo e si impegna tuttora per rafforzare la Surselva quale centro di formazione. Nell'attribuzione di offerte di formazione che beneficiano di sussidi cantonali devono però essere considerati anche gli interessi di altre regioni del Cantone.

Sviluppo auspicabile ma difficilmente realizzabile

Nella sua risposta alla petizione del comitato Forza Surselva, il Governo esprime comprensione per il fatto che la sua decisione possa provocare delusione, anche se si fonda su considerazioni concrete. La critica generalizzata nei confronti del Gran Consiglio e del Governo contenuta nella petizione non tiene però conto del fatto che con diverse misure attuate negli scorsi anni nel settore della formazione il Governo ha contribuito a rafforzare Ilanz quale centro di formazione regionale al livello secondario II.

Lo "sviluppo di un'infrastruttura che copra tutto il territorio in tutti gli ambiti della vita", chiesto per tutto il Cantone dalla petizione, è secondo il Governo auspicabile, ma difficilmente realizzabile. In particolare nel settore della formazione il Governo non può ignorare le conseguenze del drastico calo delle nascite. Il Governo si impegna a mantenere e a mettere a disposizione nel Cantone dei Grigioni un'offerta il più possibile ampia nel settore della formazione. Non sarà però possibile offrire tutto dappertutto. Nell'ambito della necessaria definizione di punti chiave, è però senz'altro pronto a tenere in considerazione gli interessi delle singole regioni e se possibile a realizzare soluzioni confacenti.

Organo: Governo

Fonte: it Cancelleria dello Stato dei Grigioni

Data: 20.02.2007

La regenza conferma: Nagina incarica da prestaziun per instituir ina scola professiunala superiura da tgira a Glion

La regenza grischuna conferma sia decisiun, da betg conceder a la scola professiunala da tgira dal Grischun a Glion, SPTG, ina incarica da prestaziun per instituir e per manar ina scola professiunala superiura da tgira. Per ch'il Grischun possia cumpeter en il martgà da furmaziun naziunal, duai vegnir instituida mo a Cuira ina purschida da furmaziun che correspunda als basegns dal Grischun. L'instituziun supplementara da la scolaziun a Glion fiss colliada cun custs annuals supplementars da circa in milliun francs. Quai declera la regenza en sia resposta a la dumonda parlamentara dal cussegl grond. Ultra da quai ha la regenza prendì enconuschientscha d'ina petiziun sco er d'ina resoluziun concernent la scola professiunala da tgira dal Grischun a Glion.

Da nov vegn la scolaziun da tgira instituida tenor las prescripziuns da la confederaziun a las scolas professiunalas superiuras ed a las scolas spezialisadas superiuras. Per ch'il chantun Grischun possia cumpeter cun forzas unidas en il martgà da furmaziun naziunal, era la regenza - sa basond sin ina appreziaziun generala - s'exprimida gia pli baud d'instituir ina scola professiunala superiura da tgira (SPS-tgira) a Cuira.

Sco quai che la regenza menziunescha en sia resposta a la dumonda Bundi ch'è vegnida inoltrada la sessiun dal cussegl grond dal december 2006, aveva ella, en connex cun questa decisiun, resguardà tranter auter ils resultats da la discussiun cun la scola professiunala da tgira dal Grischun a Glion. Ultra da quai era resultà che l'instituziun d'ina SPS-tgira supplementara na correspundia - sa basond sin il dumber da las studentas e dals students sco er sin las plazzas da praticum che stattan a disposiziun - betg ad in basegn. Tenor la basa da calculaziun actuala chaschunass ina tala scola annualmain custs supplementars da circa in milliun francs.

L'examinaziun e l'evaluaziun dals arguments ch'èn vegnids preschentads en il conclus correspundent na mussan tenor la regenza betg novas enconuschientschas. Per motivs da la politica da furmaziun e da la politica d'economia conferma ella perquai sia decisiun, da betg conceder a la SPTG ina incarica da prestaziun per instituir e per manar ina scola professiunala superiura da tgira. L'incarica da prestaziun a la scola professiunala da tgira dal Grischun a Glion terminescha l'onn 2011. Er l'introducziun da pauschalas federalas ch'è planisada en il sectur da la furmaziun professiunala na mida nagut vi da quest fatg. Las pauschalas federalas cuvran numnadamain mo ina pitschna part dals custs totals da la furmaziun professiunala en ils chantuns.

Prendì enconuschientscha da la resoluziun e da la petiziun

Il medem mument ha la regenza prendì enconuschientscha da la resoluziun da la regiun Surselva concernent la scola professiunala da tgira dal Grischun a Glion sco er da la petiziun ch'è vegnida iniziada dal comité independent da las partidas, Forza Surselva, e ch'è vegnida suttascritta da passa 11'300 persunas che vulan er s'engaschar per mantegnair la SPTG.

Sco quai che la regenza declera en sia resposta a la regiun Surselva, mussa la resoluziun inoltrada cleramain che las delegadas e ch'ils delegads da la regiun Surselva s'expriman cleramain per rinforzar Glion sco lieu da furmaziun en la Surselva. Quellas persunas admettan che la regiun Surselva veglia bain s'engaschar en moda substanziala, magari er sco instituziun responsabla per la furmaziun a Glion. La regenza beneventa in engaschament rinforzà da la corporaziun regiunala, tant pli che quai vegn gia pratitgà per part er en autras regiuns. La pro Engiadina bassa, PEB, paja per exempel gia dapi onns contribuziuns considerablas a l'institut autalpin Ftan.

Areguard la pretensiun ch'è cuntegnida en la resoluziun, numnadamain da trair "decisiuns spertas" en connex cun il model da splitting per la scola professiunala a Glion, menziunescha la regenza ch'ella prefereschia en questa dumonda ina procedura da decisiun en moda ordinaria. Gist l'experiment da la scola cun il model da splitting sco er la renconuschientscha d'ina scola media professiunala a la scola mercantila Surselva mussan cleramain che la regenza è s'engaschada e s'engascha ils ultims onns adina puspè per rinforzar il lieu da furmaziun Surselva. En quest connex ston dentant vegnir resguardads er ils interess d'autras regiuns dal chantun, sch'i sa tracta da scumparter purschidas da furmaziun subvenziunadas dal chantun.

In'amplificaziun fiss giavischabla, dentant betg realisabla

En sia resposta a la petiziun dal comité Forza Surselva exprima la regenza ch'ella chapescha che sia decisiun possia chaschunar dischillusiuns, er sche quella è fundada sin motivs objectivs. La critica pauschala da la petiziun cunter il cussegl grond e cunter la regenza na resguarda dentant betg che la regenza ha contribuì ils ultims onns cun differentas mesiras a rinforzar Glion en il sectur da furmaziun sco center regiunal da furmaziun sin il stgalim secundar II.

Ch'i vegn pretendì en la petiziun per tut il chantun ina "amplificaziun da l'infrastructura cumpletta en tut ils secturs da la vita" è per la regenza bain desiderabel, ma strusch realisabel. Surtut na po la regenza betg impedir en il sectur da furmaziun il regress frappant da las naschientschas. La regenza s'engascha per mantegnair e per metter a disposiziun en il sectur da furmaziun ina purschida uschè vasta sco pussaivla per il chantun Grischun. I na vegn però betg ad esser pussaivel da porscher tut dapertut. En il rom da la furmaziun cun accent - ch'è indispensabla - è la regenza però adina pronta da resguardar ils interess da las singulas regiuns e da realisar, sche pussaivel, soluziuns correspundentas.

Gremi: regenza

Funtauna: rg chanzlia chantunala dal Grischun

Data: 20.02.2007